નવી દિલ્હી તા. ૧૪ : દહેજ સતામણી મામલે પતિ અને તેમના પરિવારને મળેલું સેફગાર્ડ હવે ખત્મ થયું છે. સુપ્રીમ કોર્ટના અગાઉના નિર્ણયમાં ફેરફાર કરીને પતિની ધરપકડનો રસ્તો પણ સાફ કરી દીધો છે. સુપ્રીમ કોર્ટે કહ્યું કે, ફરિયાદોના ઉકેલ માટે પરિવાર કલ્યાણ કમિટિની જરૂરીયાત નથી. આ મામલે આરોપીઓની તાત્કાલિક ધરપકડ પર લગાવેલી રોકને હટાવીને સુપ્રીમે કહ્યું કે, પીડીતની સુરક્ષા માટે આવું કરવું જરૂરી છે. કોર્ટે વધુમાં ઉમેર્યું કે, આરોપીઓ માટે આગોતરા જામીનનો વિકલ્પ ખુલ્લો છે.